১৯৫১-৫২ মৌসুম থেকে ১৯৬৮-৬৯ মৌসুম পর্যন্ত নরেন তামানে’র প্রথম-শ্রেণীর খেলোয়াড়ী জীবন চলমান ছিল। বোম্বে দলের পক্ষে ১৯৫৩-৫৪ মৌসুম থেকে ১৯৬৩-৬৪ মৌসুম পর্যন্ত রঞ্জী ট্রফিতে অংশগ্রহণ করেছিলেন।

আকস্মিকভাবে উইকেট-রক্ষণের দিকে ধাবিত হয়েছিলেন। প্রকৃতপক্ষে খেলোয়াড়ী জীবনের সূচনাকালে ধীরগতিসম্পন্ন বোলার হিসেবে আবির্ভূত হয়েছিলেন। ক্লাব দলে খেলাকালীন নিয়মিত উইকেট-রক্ষকের অনুপস্থিতিতে তাকে উইকেট-রক্ষণের দিকে অগ্রসর হতে সহায়তা করেছিল। ২২ বছর বয়সে বোম্বে দলের পক্ষে রঞ্জী ট্রফিতে প্রথম খেলেন।

সর্বমোট ৯৩টি প্রথম-শ্রেণীর খেলায় অংশ নিয়ে ১৭৫ ক্যাচ ও ৭৮ স্ট্যাম্পিং করেছিলেন তিনি। বোম্বে ট্রফিতে প্রথম উইকেট-রক্ষক হিসেবে ১০০ ডিসমিসালের রেকর্ড গড়েন। ১৮.২৩ গড়ে ও এক সেঞ্চুরি সহযোগে ১,৪৫৯ রান সংগ্রহ করেন। তন্মধ্যে, ১৯৫৮-৫৯ মৌসুমে বোম্বের সদস্যরূপে বরোদার বিপক্ষে অপরাজিত ১০৯ রানের ইনিংস খেলেন।

মূল্যায়ন
অবসর
প্রথম-শ্রেণীর ক্রিকেট
আন্তর্জাতিক ক্রিকেট